03.02 . 2020 Официално – в понеделник е стартът на първичните избори в САЩ . Избирателите и на Демократите , и на Републиканците ще дадат своите предпочитания кои кандидати да участват в надпреварата за Белия дом . Първият вот е в щата Айова . Единадесет демократи се състезават кой да е кандидатът на партията , който да се изправи срещу президента републиканец Доналд Тръмп на изборите през ноември . Мнозина от тях прекараха последните няколко седмици в енергична кампания в Средния запад , който винаги е първият , който гласува . Първичните избори продължават до началото на юни и следващия вторник гласува щата Ню Хемпшир . Социологическите проучвания показват , че Бърни Сандърс ще е фаворит в Айова . В понеделник се провежда гласуване и сред Републиканците , като двама души се борят срещу Тръмп , но популярността на президента в неговата собствена партия е такава , че номинацията му е формалност . Щатите , които гласуват първи – Айова и Ню Хемпшър – винаги са имали непропорционално голяма тежест в избора на номинация . Но тази година т . нар . „ супер вторник “ може да се окаже още по - важен . Това обичайно е вторникът , в който най - много щати провеждат първичните си избори и съответно става ясно разпределението на най - голям брой делегати , които ще участват във финалното гласуване . Тази година Калифорния премести вота си от началото на юни за „ супер вторника “ на 3 март , Тексас също ще гласува тогава .